
చెన్నై, ఫిబ్రవరి 9 (ఆంధ్రజ్యోతి): సకల సదుపాయాలూ అందుబాటులో ఉన్నాయి! చిటిక వేస్తే కోరిన వస్తువులు వెంటనే ప్రత్యక్షమవుతున్నాయి. రాజభోగాలకు కొదవే లేదు. అయితే ఒక్కటే లోటు.. అయినవాళ్లను కలిసేందుకుగానీ, మాట్లాడేందుకు గానీ అవకాశం లేదు. ఇదీ అన్నాడీఎంకే ప్రధాన కార్యదర్శి శశికళ నేతృత్వంలో నిర్వహిస్తున్న క్యాంపులోని ఎమ్మెల్యేల పరిస్థితి. ఆపద్ధర్మ ముఖ్యమంత్రి పన్నీర్సెల్వానికి రోజురోజుకూ సీనియర్ నేతల మద్దతు పెరుగుతుండటంతో అధిష్ఠానం ముందు జాగ్రత్త చర్యలు ప్రారంభించింది. పార్టీ శాసన సభ్యులు ప్రత్యర్థి శిబిరానికి వెళ్లకుండా కట్టుదిట్టమైన ఏర్పాట్లు చేపట్టింది. బుధవారం మధ్యాహ్నం పార్టీ కార్యాలయంలో శశికళ అధ్యక్షతన పార్టీ శాసనసభ్యుల సమావేశం ముగియగానే వారిని రెండు లగ్జరీ బస్సులలో గిండీలోని స్టార్ హోటళ్లకు తరలించేందుకు ఏర్పాట్లు జరిగాయి. ఈ విషయం మీడియాలో ప్రముఖంగా వచ్చింది. దీంతో ఎమ్మెల్యేలను చెన్నైకి మరింత దూరంగా మహాబలిపురానికి సమీపంలో ఉన్న రిసార్ట్లకు, స్టార్ హోటళ్లకు తీసుకెళ్లారు. రెండు బస్సులలో వెళ్లిన శాసనసభ్యులకు ఒక్కో బస్సు వెంట ప్రైవేటు సెక్యూరిటీ సిబ్బంది ఉన్న ఆరు వాహనాలు ముందూ వెనుకా నడిచాయి. ఇలా మొత్తం 12 లగ్జరీ కార్లలో ఎమ్మెల్యేలను ప్రైవేటు సెక్యూరిటీ సిబ్బంది సహాయంతో రిసార్ట్లకు, హోటళ్లకు తీసుకెళ్లారు. అంతకు మునుపే శాసనసభ్యుల వద్దనున్న మొబైల్ ఫోన్లన్నింటినీ సెక్యూరిటీ సిబ్బంది స్వాధీనం చేసుకున్నారు. శాసనసభ్యులను తీసుకెళ్లిన వాహనాలు కేరళ, కర్ణాటక రిజిసే్ట్రషన నంబర్లను కలిగి ఉన్నాయి. రాత్రి 11.30 గంటలకు కల్పకం కు చేరువగా ఉన్న బే స్టార్ హోటల్ రిసార్ట్స్కు అవి చేరుకున్నాయి. వారినిలా నిర్బంధించాక చేరువలోని గ్రామస్థులతో కూడా మాట్లాడకుండా ప్రైవేటు సెక్యూరిటీ సిబ్బంది మోహరించారు.

chennai, fibravari 9 (aandhrajyoti): sakala sadupaayaaluu andubaatulo unnaayi! chitika veste korina vastuvulu ventane pratyakshamavutunnaay. rajabhogalaku kodave ledu. ayithe okkate lotu.. ayinavaallanu kalisendukugaanii, matladenduku gaanee avakaasam ledu. idhee annadienke pradhaana kaaryadarsi sasikala netrutvamlo nirvahistunna kyaampulooni emmelyela paristhiti. aapaddharma mukhyamantri panneerselvaaniki rojurojuku seanier nethala maddatu perugutundatamto adhishtaanam mundu jaagratta charyalu praarambhinchindi. party saasana sabhyulu pratyarthi sibiraaniki vellakunda kattudittamaina erpaatlu chepattindi. budhavaaram madhyaahnam party kaaryaalayamlo sasikala adhyakshatana party saasanasabhyula samavesam mugiyagaane vaarini rendu lagjari bassulalo gindeelooni star hotallaku taralinchenduku erpaatlu jarigai. ee vishayam medialo pramukhamgaa vachindi. deentho emmelyelanu chennaiki marinta dooramgaa mahaabalipuraaniki sameepamlo unna resaartlaku, star hotallaku teesukellaaru. rendu bassulalo vellina saasanasabhyulaku okko bassu venta praivetu security sibbandi unna aaru vaahanaalu munduu venuka nadichayi. ilaa mottam 12 lagjari kaarlalo emmelyelanu praivetu security sibbandi sahaayamtho resaartlaku, hotallaku teesukellaaru. antaku munupe saasanasabhyula vaddanunna mobail phonlannintini security sibbandi swaadheenam chesukunnaru. saasanasabhyulanu teesukellina vaahanaalu kerala, karnaataka resistrationa nambarlanu kaligi unnaayi. raatri 11.30 gantalaku kalpakam ku cheruvagaa unna bee star hotal resartsku avi cherukunnayi. varinila nirbandhinchaaka cheruvaloni graamasthulatho kuudaa matladakunda praivetu security sibbandi moharinchaaru.